முக்கொம்புப் பூச்சி

ஹெமிடெரா என்ற குடும்பத்தில் ஹோமோடெரா என்ற துணைக்குடும்பத்தைச் சார்ந்த முக்கொம்பு பூச்சிகள் பொதுவாக முருங்கை உள்ளிட்ட மரங்களில் காணப்படுகின்றன. இதன் இறகுகள் அடுக்கடுக்காக ஒன்று போல காணப்படுவதால் "ஒன்று போன்ற இறகுகள்" என்ற கிரேக்க சொல்லுக்கேற்ப அமைந்துள்ளன. உலக அளவில் சுமார் 45,000 வகைகள் காணப்படுகின்றன. தாவர உண்ணிகளாக அறியப்பட்டுள்ளன. முகம் சற்று அகன்று உருண்டையான வெளிறிய வெள்ளை நிறக்கண்களின் நடுவில் வெள்ளை கலந்த கரும்புள்ளி காணப்படும். கண்ணுக்கு பின்புறம் கழுத்துப் பகுதியில் வெள்ளைத் திட்டும் இறகுகள் அடர்த்தியான பழுப்பு நிறத்திலும், இறகுகளின்  பின்பகுதி வெள்ளை நிறத்தில் ஊடுருவும் தன்மையுடனும் அமைந்துள்ளது. மார்புப் பகுதி வயிற்றின் அடிப்பகுதி முதுகுப்பகுதிகள் கருத்துக் காணப்படுகின்றன.

மேற்கோள்கள்

திருவள்ளூர் மாவட்ட ஆசிரியர்கள் தொடங்கிய கட்டுரைகள்